Gradsko izborno povjerenstvo

Grada Zadra

Broj: 29/2013

 Gradsko izborno povjerenstvo Grada Zadra postupajući temeljem odredbe čl. 63. St. 2. Zakona o lokalnim izborima (Narodne novine 144/12 u daljnjem tekstu Zakona), na sjednici održanoj 2. lipnja 2013. godine u 23,30 sati donijelo je slijedeće:

RJEŠENJE

1. Raspušta se birački odbor na biračkom mjestu broj 2 u Gradu Zadru određen rješenjem ovog povjerenstva br 26/13-2 od 31. svibnja 2013. Godine.
2. Novi birački odbor za biračko mjesto broj 2 imenovat će se posebnim rješenjem.
3. Ponavlja se glasovanje na biračkom mjestu broj 2. u Gradu Zadru za provedbu izbora za Gradonačelnika Grada Zadra i Župana Zadarske županije
4. Ponovljeno glasovanuje određuje se za dan 9. lipnja 2013. godine.

Obrazloženje

Iz zapisnika o radu biračkog odbora na biračkom mjestu broj 2 u Gradu Zadru proizišlo je da je u glasačkim kutijama pronađen jedan listić više od broja glasača. Naime, u kutijama je pronađeno po 550 listića, a prema biračkim popisima i potvrdama je glasovalo 549 birača.

Stoga je primjenom članka 63. Zakon valjalo odlučiti kao u izreci ovog rješenja.

U Zadru, 2. lipnja 2013. godine

Predsjednik Gradskog izbornog povjerenstva Grada Zadra

Željko Rogić v.r.